L 45/886
HU
Az Európai Unió Hivatalos Lapja
2022.2.24.
BIZOTTSÁG 12 CÍM — BIZTONSÁG
12 20 —.
ALCÍM KÍSÉRLETI PROJEKTEK, ELŐKÉSZÍTŐ INTÉZKEDÉSEK, ELŐJOGOK ÉS EGYÉB FELLÉPÉSEK (folytatás)
12 20 04
(folytatás)
12 20 04 02
(folytatás) Megjegyzések Ez az előirányzat az alábbiak fedezésére szolgál: –
a közös nukleáris biztonsági és védettségi politika, valamint a sugárvédelemre vonatkozó szabályok és intézkedések elemzéséhez, meghatározásához, előmozdításához, nyomon követéséhez, értékeléséhez és végrehajtásához szükséges mindenfajta információ összegyűjtése és feldolgozása keretében a Bizottságnál felmerülő költségek,
–
az ionizáló sugárzás hatásainak figyelemmel kísérésével és az azokkal szembeni védelemmel kapcsolatos intézkedések és fellépések költségei, amelyek célja, hogy biztosítsák a lakosság egészségének és a környezetnek a védelmét a sugárzás és a radioaktív anyagok veszélyeivel szemben; e fellépések az Euratom szerződés által előírt konkrét feladatokhoz kapcsolódnak,
–
a levegő, a víz és a talaj radioaktivitásának figyelemmel kísérésére szolgáló rendszerek működésének és hatékonyságának ellenzőrésével, valamint a tagállamokban az alapvető előírások betartásának biztosításával kapcsolatos kiadások (az Euratom-Szerződés 35. cikke); ez a kiadás a napidíjak és utazási (kiküldetési) költségek mellett a képzések és előkészítő találkozók költségeit és az ellenőrzések során használatos berendezések beszerzését is magában foglalja,
–
az Európai Tanács 2011.
március 24–25-i következtetéseinek 31. pontjában említett bizottsági feladatok végrehajtásával összefüggésben felmerülő kiadások.
Az előirányzat fedezheti továbbá az e jogcím célkitűzésének eléréséhez közvetlenül kapcsolódó információkkal és közleményekkel, valamint elektronikus és papíralapú kiadványokkal kapcsolatos kiadásokat.
Jogalap Az Európai Atomenergia-közösséget létrehozó szerződés által a II.
cím 3. fejezete és a 174.
cikk értelmében a Bizottságra közvetlenül átruházott különleges hatáskörökből adódó feladat.
Az Európai Atomenergia-közösséget létrehozó szerződés és különösen annak 31. cikke (információgyűjtés és az alapvető biztonsági előírásokat kiegészítő új jogi aktusok kidolgozása), 33. cikke (az irányelvek átültetése, különös tekintettel az egészségvédelem területére [C terület]), valamint 35. cikkének második bekezdése (a környezeti radioaktivitás figyelemmel kísérésének ellenőrzése).
A Tanács 87/600/Euratom határozata (1987. december 14.) a radiológiai veszélyhelyzet esetén történő gyors információcserére vonatkozó közösségi szabályozásról (HL L 371., 1987.12.30., 76. o.).
A Tanács 2009/71/Euratom irányelve (2009. június 25.) a nukleáris létesítmények nukleáris biztonsági közösségi keretrendszerének létrehozásáról (HL L 172., 2009.7.2., 18. o.).
A Tanács 2011/70/Euratom irányelve (2011. július 19.) a kiégett fűtőelemek és a radioaktív hulladékok felelősségteljes és biztonságos kezelését szolgáló közösségi keret létrehozásáról (HL L 199., 2011.8.2., 48. o.).
A Tanács 2013/51/Euratom irányelve (2013. október 22.) a lakosság egészségének az emberi fogyasztásra szánt vízben található radioaktív anyagokkal szembeni védelmére vonatkozó követelmények meghatározásáról (HL L 296., 2013.11.7., 12. o.).